Gabrielė Martirosian

Gabrielė Martirosianaitė (nuo 2019 m. Martirosian; g. 1991 m. vasario 23 d. Kaune) – modelis, televizijos ir radijo laidų vedėja, 2008 m. Mis Lietuva.

 Biografija 
miniatiūra|kairėje|175px|2008 m. Mis Pasaulis konkurse

Augo Akademijos miestelyje, vasaras leisdavo pas senelius Mosėdyje ir Šilutėje. 2007 m. pradėjo modelio karjerą. Bendradarbiavo su „Modilinos“ modelių agentūra. Pirmasis jos modelio darbo kontraktas buvo Tokijuje, vėliau dirbo Bankoke. 2008 m. „Mis Lietuva“ nugalėtoja. Tais pačiais metais Pietų Afrikos Respublikoje vykusiame konkurse „Mis Pasaulis 2008“ atstovavo Lietuvai (į tolimesnį turą nepateko).

Festivalio „Vilnius – Europos kultūros sostinė 2009“ ambasadorė.„Gabrielė Martirosianaitė: lagaminuose – beveik visas gyvenimas“, 2008-12-03 Mokėsi ir 2009 m. baigė Akademijos Ugnės Karvelis gimnaziją. 2009–2013 m. Vilniaus universitete studijavo lietuvių kalbos filologiją. 2013–2018 m. dirbo radijo stotyje M-1. 2015 m. įkūrė odinių aksesuarų prekės ženklą „Oh! Skin“, 2017 m. atidarė nagų dailės saloną „Nail Game“. Nuo 2019 m. LRT radijo laidų vedėja.

Nuo 2009 m. TV seriale „Moterų alėja“ vaidino pagrindinio herojaus Miko dukrą Moniką. 2019 m. nusifilmavo lietuviškoje kino komedijoje „Vestuvės: importinis jaunikis“.

 Šaltiniai 

Kategorija:Lietuvos modeliai
Kategorija:Grožio konkursų dalyvės
Kategorija:Lietuvos laidų vedėjai
Kategorija:Lietuvos renginių vedėjai